 Mchezaji huyo ambaye amekuwa mwiba mchungu kwa mabeki wa timu za Ligi Kuu amesema hakuna timu dhaifu kati ya walizokutana nazo mpaka kutwaa ubingwa.“Mechi zote nilizocheza tangu nimejiunga na Yanga sijawahi kuona rahisi, ni ngumu na wachezaji wananikwatua kwa makusudi,” alisema.“Wachezaji wanakamia, kuna muda mtu anakupiga kiatu makusudi, ila nashukuru mara zote nimepambana bila kukata tamaa na kuisaidia timu yangu kupata ushindi,” alisema Ngoma ambaye yupo mbioni kutimkia England kucheza soka ya kulipwa.Habari za mchezaji huyo kuwa mbioni kuondoka huenda zikawa mbaya kwa mashabiki wa Yanga kutokana na mshambuliaji huyo kuwa tegemeo hasa kwa uwezo wake wa kubadilisha matokeo.